बैठक के बाद, डॉ. जितेन्द्र सिंह ने कहा कि पूर्वोत्तर क्षेत्र विकास मंत्रालय ने पूर्वोत्तर क्षेत्र में ऐसी परियोजनाओं के लिए उच्च निधि आवंटन और विशेष पैकेज के लिए वित्त मंत्रालय से सिफारिश की है। मंत्री महोदय ने कहा कि उत्तर-पूर्व विशेष बुनियादी ढांचा विकास योजना (एनईएसआईडीएस) के तहत पूर्वोत्तर क्षेत्र विकास मंत्रालय इस क्षेत्र में पर्यटन को बढ़ावा देने के लिए जल आपूर्ति, बिजली, कनेक्टिविटी से संबंधित भौतिक आधारभूत सरंचना की परियोजनाओं के लिए वित्तीय सहायता प्रदान कर रहा है। उन्होंने कहा कि पूर्वोत्तर क्षेत्र की केंद्रीय और राज्य सरकारों की मौजूदा योजनाओं से अधिक होगा। डॉ. जितेन्द्र सिंह ने कहा कि पूर्वोत्तर परिषद (एनईसी) के तहत, थीम आधारित क्षेत्रीय पर्यटन सर्किट को बढ़ावा देने के लिए काम चल रहा है।